১৯২১ চনৰ আজিৰ দিনটোতেই ভাৰ্গিজ কুৰিয়েনৰ জন্ম হয়। এখেত এগৰাকী অভিযন্তা আৰু সামাজিক সংগঠক। এখেতক "ভাৰতৰ শ্বেত বিপ্লৱৰ জনক", আৰু "ভাৰতৰ দুগ্ধ মানৱ" হিচাপে জনা যায়।
১৯৫০ চনৰ আজিৰ দিনটোতেই ভাৰতীয় ৰাজনীতিক ৰাজেন গোঁহাইৰ জন্ম হয়। তেওঁ সংসদত ১৯৯৯ চনৰে পৰা অসমৰ নগাঁও লোকসভা সমষ্টিক প্ৰতিনিধিত্ব কৰি আহিছে। গোঁহাই ভাৰতীয় জনতা পাৰ্টীৰ সদস্য।
সন্দেহযুক্ত উগ্ৰপন্থীৰ দ্বাৰা ১৯৯৮ চনৰ আজিৰ দিনটোতে অসমৰ বিভিন্ন ঠাইত পাইপলাইন বিস্ফোৰণ, কেইবা লাখ টকাৰ ক্ষতি হয়।
আজিৰ দিনটোতে ১৯৪৯ চনত ভাৰতৰ সংবিধান চূড়ান্ত ৰূপ পায়। ১৯৪৭ চনৰ ২৯ আগষ্টত ড॰ বি আৰ আম্বেদকাৰক অধ্যক্ষ ৰূপে লৈ ভাৰতৰ সংবিধানৰ খচৰা প্ৰস্তুতকৰণ সমিতি গঠন কৰা হৈছিল আৰু ১৯৪৮ চনৰ ২১ ফেব্ৰুৱাৰীত সমিতিয়ে সংবিধানৰ খচৰা দাখিল কৰে। ১৯৪৯ চনৰ আজিৰ দিনটোতে সংবিধানখন চূড়ান্ত ৰূপ দিয়া হয়।
